Vandstanden ved Elling Å er igen under kontrol, og beredskabet er ved at pakke sammen.

Weekendens voldsomme vejr skabte oversvømmelser ved Elling Å, men nu er situationen igen under kontrol, oplyser Ib Nielsen, indsatsleder ved Nordjyllands Beredskab. Der er sat et beredskab på til at pumpe vand i løbet af natten, men ellers er arbejdet omkring Elling Å for de fleste af Ib Nielsens tropper ved at være forbi. Det er mest det vand, som er i området omkring Elling Å, beredskabet lige nu koncentrerer sig om. Vand, som kan give oversvømmelse i beboerne i Ellings haver. Her fjerner de vandet, og hælder det i Elling Å. - Vores udfordring bliver at sørge for, at åens vand ikke bliver for højt. Men som det ser ud lige nu, regner jeg ikke med, det kommer til at ske, siger Ib Nielsen. Beredskabet begyndte at pumpe vand ved middagstid, men har holdt øje med åen siden i nat. - I alt er der blevet pumpet omkring 50.000 liter vand i minuttet, lyder det fra indsatslederen. Beredskabet begyndte at drosle ned for indsatsen omkring klokken 16:15